Diari Oficial de la Generalitat Valenciana


Sumari del DOGV 4469, del 28-03-2003 (2003/901439)

RESOLUCIÓ de 30 de desembre de 2002, de la Direcció General de Treball i Seguretat Laboral, per la qual es disposa el registre i la publicació dels Acords sobre Revisió Salarial definitiva 2001-2002 i Fixació de Sous Provisionals per a l'any 2003 del Conveni Col·lectiu per a Empleats de Notaris del Territori de l'Il·lustre Col·legi Notarial de València (Codi 800035).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2002/12/30/(1)/dof/vci/html**

### Dades del document

Número de DOGV
:   4469

Data del DOGV
:   28-03-2003

Secció del DOGV
:   I. DISPOSICIONS GENERALS

Número del document
:   2003/901439


Data del document
:   30-12-2002

Organisme emissor


Tipus de document
:   Resolució

Descriptors 

:   * València
    * conveni col·lectiu
    * notari

RESOLUCIÓ de 30 de desembre de 2002, de la Direcció General de Treball i Seguretat Laboral, per la qual es disposa el registre i la publicació dels Acords sobre Revisió Salarial definitiva 2001-2002 i Fixació de Sous Provisionals per a l'any 2003 del Conveni Col·lectiu per a Empleats de Notaris del Territori de l'Il·lustre Col·legi Notarial de València (Codi 800035). [2003/3508]  
Vist el contingut de l'acta de la Comissió Negociadora del Conveni Col·lectiu per a Empleats de Notaris del Territori de l'Il·lustre Col·legi Notarial de València, presentada davant d'esta Direcció General de Treball i Seguretat Laboral, el dia 20 de desembre de 2002, firmada en data 27 de novembre de 2001, d'una banda, per la representació de l'Associació Professional de Notaris de l'Il·lustre Col·legi de València, i de l'altra, pels representants de l'Associació Professional Lliure d'Empleats de Notaries de la Comunitat Valenciana (APLEN), sobre Revisió Salarial definitiva 2001-2002 i Fixació de Sous Provisionals per a l'any 2003 del Conveni Col·lectiu per a Empleats de Notaris del Territori de l'Il·lustre Col·legi Notarial de València, i d'acord amb el que disposa l'art. 90, apartats 2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors, i articles 2, 3 i 6 del Reial Decret 1040/1981, de 22 de maig sobre Registre i Dipòsit de Convenis Col·lectius de Treball, esta Direcció General de Treball i Seguretat Laboral, d'acord amb les competències que té transferides segons Reial Decret 4105/82, de 29 de desembre, acorda  
Primer  
Ordenar la seua inscripció en el Registre de Convenis Col·lectius de Treball d'esta Direcció General, amb notificació a la Comissió Negociadora, i dipòsit de l'acord.  
Segon   
Disposar la publicació en el Diari Oficial de la Generalitat Valenciana.  
València, 30 de desembre de 2002. El director general de Treball i Seguretat Laboral: Román Ceballos Sancho.  
Acta de la comissió negociadora del Conveni Col·lectiu per a Empleats de Notaris del territori del Col·legi Notarial de València 2002 - 2003  
València, 27 de novembre de 2002.  
A les vint hores de hui, en la notaria del senyor Enrique Robles Perea, carrer de Jorge Juan núm. 24-1a de València, es reunix la Comissió Negociadora del Conveni Col·lectiu de Treball per als Empleats de Notaris del Territori de l'Il·lustre Col·legi Notarial de València, constituït per:  
En representació de l'Associació Professional de Notaris de l'Il·lustre Col·legi de València: els senyors Enrique Robles Perea, notari de València; Fernando J. Pascual de Miguel, notari d'Almassora; José María Cid Fernandez, notari d'Alboraya, i Ignacio Maldonado Chiarri, notari de Burjassot.  
En representació de l'Associació Professional Lliure d'Empleats de Notaries de la Comunitat Valenciana. APLEN: els senyors Eduardo Genovés Candel, de València; Antonio Santamaría Creo, de València; Rafael Barberán Chirlaque, de València; Juan Candela Cerdán, d'Alacant, i Manuel Ros Porcar, de Castelló.  
Actuen com a portaveus de les respectives representacions els senyors Robles i Genovés. Presidix la reunió el senyor Enrique Robles Perea i actua com a secretari el senyor Eduardo Genovés Candel.  
Al present acte se li dóna el caràcter de Junta Decisòria, que accepten, per unanimitat, i d'acord amb l'article 28.C del Conveni Col·lectiu vigent de 26 d'octubre de 1992, es prenen, per unanimitat, els següents:  
ACORDS   
A. Aplicació dels acords  
S'incrementen els salaris dels empleats de notaries en la quantia que corresponga per aplicació de l'Índex de Preus al Consum (IPC) per a les categories i grups de notaries del territori corresponent a l'Il·lustre Col·legi Notarial de València (que inclou les províncies de València, Castelló i Alacant):  
- Per haver-se fixat oficialment el IPC de l'any 2001, en el 2,7%.  
- Per la previsió d'inflació que fixà el Govern en el 2% per a l'any 2002.  
- Per a quan quede fixat el IPC definitiu de l'any 2002.  
- Per a quan el Govern anuncie la inflació per a l'any 2003.  
- I per al moment en què quede fixat el IPC definitiu de l'any 2003.  
B. Increments  
a) L'increment resultant de la taula salarial definitiva de l'any 2001, serà pagat d'una sola vegada i de forma immediata, amb efectes des de l'1 de gener de 2001  
b) S'aplica per a l'any 2002 de forma provisional el dos per cent d'augment que s'ha de pagar amb efectes de primer de l'any.  
c) S'acorda que quan es conega el IPC definitiu de l'any 2002, s'aplicaran automàticament les diferències resultants, i es pagaran amb efectes igualment des de primer d'any.  
d) Els sous per a l'any 2003 s'aplicaran automàticament:  
- De forma provisional quan el Govern publique la inflació prevista per a l'any 2003 es pagarà de forma automàtica amb efectes des de primer d'any.  
- La taula provisional que resulte es modificarà i transformarà en definitiva quan es conega el IPC d'este any, les diferències resultants es pagaran d'una sola vegada i amb efectes des de l'1 de gener de 2003.   
C. Taules  
a) Any 2001. La taula salarial definitiva resultant -prenent com a base els salaris definitius de l'any 2000 i aplicant l'arredoniment fins a la fracció immediata superior a un euro- s'incrementen en el 2,7% que dóna com a resultat la taula salarial següent per al dit any:  
TAULA SALARIAL DEFINITIVA PER A L'DRY 5677.  
 Grup 1r Grup 2n Grup 3r  
Oficials primers 1.239 euros 1.074 euros 969 euros  
Oficials segons 1.065 euros 970 euros 837 euros  
Auxiliars 969 euros 767 euros 699 euros  
Copistes 768 euros 630 euros 604 euros  
Subalterns 571 euros 571 euros 571 euros  
b) Any 2002. La taula salarial provisional per a este any, també amb arredoniment, igual que la taula anterior, és la següent:  
TAULA SALARIAL PROVISIONAL PER A L'LHY 2436 (Subjecta a revisió segons IPC del mateix any)  
 Grup 1r Grup 2n Grup 3r  
Oficials primers 1.264 euros 1.096 euros 989euros  
Oficials segons 1.087 euros 990 euros 854 euros  
Auxiliars 989 euros 783 euros 713 euros  
Copistes 784 euros 643 euros 617 euros  
Subalterns 583 euros 583 euros 583 euros   
c) Les taules següents es confeccionaran quan es complisquen cada una de les condicions previstes en l'apartat B c) i d) d'este document i seran comunicades per ambdós col·lectius als membres respectius que representen.  
D. A les quantitats resultants s'afegirà el complement d'antiguitat que pertoque en cada cas, d'acord amb l'article 29 del conveni esmentat.  
Els salaris establits tenen la consideració de mínims, per la qual cosa els actes o convenis acordats entre els notaris i els seus empleats que impliquen condicions més beneficioses per a ells, subsistiran per a qui els gaudisquen.  
De la mateixa manera, els increments establits o que s'establisquen en virtut del present conveni, seran absorbits per qualsevol forma de retribució que perceberen els empleats.  
E. Els acords precedents i les variacions de salaris que es realitzen seran comunicats per la Comissió de Vigilància, amb caràcter immediat a tots els notaris i empleats del territori, per les seues respectives associacions professionals.  
I perquè conste, llegida per tots es redacta i aprova pels reunits la present acta, que s'estén per exemplar quadruplicat i a un sols efecte, s'acorda la seua tramesa als afiliats dels col·lectius representats, es faculten els presidents de les associacions firmants, amb caràcter indistint i solidari per a efectuar tots els tràmits necessaris o que es creguen convenients davant dels organismes competents, inclosa la Direcció General de Treball i Seguretat Laboral, Conselleria d'Economia, Hisenda i Ocupació de la Generalitat Valenciana, i qualssevol altres centres oficials, per a la publicació en el Diari Oficial de la Generalitat Valenciana i el registre en l'organisme que pertoque.  
I en conformitat, es firma per tots els reunits la present acta, i s'alça la sessió a les vint-i-una hores del dia de la data.   
Per la representació notarial: Enrique Robles Perea. Fernando J. Pascual de Miguel. José María Cid Fernandez. Ignacio Maldonado Chiarri  
Per la representació dels empleats: Eduardo Genovés Candel. Antonio Santamaría Creo. Rafael Barberán Chirlaque. Juan Candela Cerdán. Manuel Ros Porcar.


Còpia Permalink ELI